**Concurs de selectare a unei locații (hotel, pensiune)**

**pentru desfășurarea a două evenimente de instruire**

**Cadrul general**

Asociația Keystone Moldova implementează proiectul proiectului „Storytelling ca metodă de combatere a discriminării” cu suportul financiar al Fundției Soros-Moldova. Scopul proiectului este de a reduce atitudinea de discriminare și promovarea egalității grupurilor vulnerabile prin povestirea istoriilor personale, după metoda storytelling.

În cadrul proiectului, în perioadele **10 - 13 martie 2015** și **31 martie – 3 aprilie 2015** se vor desfășura două training-uri pentru reprezentanți ai organizațiilor neguvernamentale care lucrează cu grupurile marginalizate.

În acest context, Keystone Moldova anunţă un concurs de selectare a unui local (hotel, pensiune) în afara orașului Chișinău, care va oferi spaţiu de cazare şi alte condiţii necesare unei bune desfăşurări a training-urilor preconizate.

**I. Obiectivul:**

Keystone Moldova anunţă organizarea unui concurs public de selectare a companiilor care prestează servicii hoteliere și care vor oferi spaţiu pentru cazare şi alte condiţii necesare pentru o bună desfăşurăre a activităților de instruire, conform cerinţelor de mai jos:

LOT 1: **10 – 13 martie 2015** (training/seminar în afara or. Chişinău, inclusiv cazarea participanţilor. Participanții vor sosi de pe data de 09 martie, seara.);

LOT 2: **31 martie – 03 aprilie 2015** (training/seminar în afara or. Chişinău, inclusiv cazarea participanţilor. Participanții vor sosi pe data de 30 martie, seara).

Scopul urmărit este de a desfăşura training-ul la un nivel înalt pentru a facilita procesul de instruire a persoanelor beneficiare. În vederea atingerii acestui scop compania selectată va oferi spaţiu pentru cazare, instruire, alimentare, o sală de conferință şi alte condiţii necesare unei bune desfăşurări a activităţilor.

**II. Descrierea activităţilor:**

Keystone Moldova intenţionează să desfăşoare două training-uri cu durata de 4 zile, în cadrul cărora vor participa 10 persoane, plus 3 facilitatori. Training-urile vor avea loc în afara orașului Chișinău.

Perioadele de desfășurare a training-urilor sunt: **10 - 13 martie 2015** și **31 martie – 03 aprilie 2015.** Perioada de cazare va fi de patru nopți.

**III. Rezultatele aşteptate:**

Compania selectată va presta serviciile solicitate conform condiţiilor solicitate de Asociație în prezentul document şi în baza contractului semnat între părţi (compania selectată şi organizație).

**IV. Condițiile concursului**

***Cerinţe pentru condiţiile de cazare***:

* cazare per noapte pentru 13 de persoane (6 camere duble și 1 single);
* condiţii adecvate în camere: posibilitatea de a regla temperatura în cameră în dependenţă de timpul de afară (cald sau rece);
* grup sanitar în cameră (apă caldă şi rece), baie/duş;
* alte comodităţi (TV, frigider, aer condiţionat etc.) vor constitui un avantaj.

***Cerinţe pentru desfăşurarea activităţilor de instruire***:

* sală de conferinţe cu un spaţiu adecvat pentru un număr de 13 participanți;
* dotarea sălii de studii cu 17 scaune și o masă pentru laptop;
* echipament necesar pentru proiectarea prezentărilor Power Point sau vizualizarea materialelor video: laptop, proiector, ecran, boxe;
* servicii de alimentare: mic dejun, pauză de cafea, prânz şi cină;
* asigurarea cu apă plată (2 sticle x 0,5l pe zi/per pers) pentru toată durata evenimentului;
* conexiune la Internet.

**Pentru ca ofertele să fie examinate, dosarul va include în mod *obligatoriu* următoarele**:

* **oferta financiară** (tentativă) – obligatoriu conform formatului de mai jos:

|  |  |  |
| --- | --- | --- |
| **Nr.** | **Oferta** | **Preț ofertă MDL****TVA la cota 20%** |
|  | Preț cameră single |  |
|  | Preț cameră dublă |  |
|  | Micul dejun (inclus în prețul de cazare sau prețul separat per pers / zi) |  |
|  | Prânz (per pers/zi) |  |
|  | Cină (per pers/zi) |  |
|  | Pauză de cafea (per pers) |  |
|  | Asigurarea cu apă (per pers/zi) |  |
|  | Arenda sălii (per oră și per zi) |  |

* Meniuri cu specificarea prețului pentru micul dejun, pauză de cafea (două pauze pe zi), prânz, cină (inclusiv cina din seara sosirii participanților).
* Includerea la dosar a imaginilor care să prezinte condiţiile de cazare, de alimentaţie (sala restaurantului), de desfăşurare a activităţilor şi de petrecere a timpului liber va constitui un avantaj în luarea deciziei de selectare a companiei.

**V. Plata pentru serviciile prestate**

Plăţile vor fi efectuate prin virament bancar, în două tranşe: avans și plata în baza cheltuielilor realizate de facto.

Perioada de executare a contractului – martie – aprilie 2015

Termenul limită de transmitere a ofertelor: miercuri, **25 februarie 2015.**

Ofertele se vor transmite prin fax la nr. 022 92 91 98 sau prin e-mail la adresa limalcoci@keystonehumanservices.org , sau se vor depune la sediul Asociației, la următoarea adresă: str. Sf. Gheorghe, nr. 20, municipiu Chişinău, MD-2001, cu mențiunea „Concurs de selectare a unei locații (hotel, pensiune). Keystone Moldova”.

Rezultatele concursului vor fi anunţate pe data de 27 februarie 2015.

Pentru informaţii suplimentare: tel. (+373 22) 54 35 60, 92 94 11, 069 589 220 – Lina Malcoci, coordonator de proiect.